NOTIFICACIÓN A BEGOÑA ALICIA GARCÍA FIDALGO DO ACORDO DA XUNTA DE GOBERNO LOCAL DE DATA 02/03/15
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 04/06/2015)

Intentada a notificación do acordo da Xunta de Goberno Local de data 02/03/15 a dona Viorica Elena Tapanes Aouam, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio o texto íntegro do devandito acto administrativo: “Examinado o presente expediente número 4546/08, incoado en data 13/02/08, a instancia de dona Viorica Elena Tapanes Aouam, con NIF XXXXXXXXX, en solicitude de licenzas de obras de acondicionamento e de apertura de local con destino a ximnasio no baixo do inmoble sito na rúa de Manuel Leiras Pulpeiro, nº 7, en Pontevedra, Resultan acreditados os seguintes feitos: Primeiro.- Baixo o expediente nº 22103/05 tramitouse unha solicitude semellante instada pola mesma promotora, no que consta acordo da Xunta de Goberno Local de data 1/10/07 polo que se declaraba a caducidade do procedemento de solicitude de licenzas de obras de acondicionamento e de apertura de local con destino a ximnasio no baixo do inmoble situado na rúa de Manuel Leiras Pulpeiro, nº 7, instado por dona Erina Soboleva Lancha, con NIF XXXXXXXXX, fundamentando tal acto administrativo por mor do transcurso do prazo de tres meses desde a advertencia da paralización do procedemento por causa imputable á interesada ao non achegar a documentación técnica requirida para a emenda das deficiencias sinaladas polo Xefe do Servizo de Calidade e Avaliación Ambiental e dispondo o seu arquivo. Segundo.- O Tenente de Alcalde Delegado da Área de Urbanismo e Vivenda, mediante resolución de data 27/06/11, emitía informe favorable á pretensión instada e ordenaba a remisión do presente expediente ao Departamento Territorial da Consellaría de Medio Ambiente, Territorio e Infraestruturas para a cualificación da actividade ao contar con todos os informes técnicos municipais e da Xefa Local de Sanidade favorables. Terceiro.- En data 20/09/11 tivo entrada no Concello informe emitido polo Xefe do Servizo de Calidade e Avaliación Ambiental do Departamento Territorial da Consellería de Medio Ambiente, Territorio e Infraestruturas en data 7/09/11 no que cualificaba a actividade como molesta sen clasificación decimal, produción de ruídos, e impuña unha serie de condicionamentos que se transcriben na parte resolutiva do presente acto administrativo. Cuarto.- Con data de rexistro de entrada de 20/02/13 dona Adoracion Carmen Darifa De la Barrera Grasas, con NIF XXXXXXXXX, comunicaba a súa subrogación no expediente, constando contrato asinado polas dúas partes. Quinto.- En data 15/12/14 o enxeñeiro industrial da Oficina Técnica de Licenzas e Inspección emitía informe no que se reiteraba no informado pola enxeñeira municipal en data 10/11/10, toda vez que na documentación achegada pola promotora en data 18/05/09, consistente entre outros nun novo estudio de nivel sonoro, non se incluía entre as fontes ningún equipo musical. Sexto.- Figuran no expediente os xustificantes dos ingresos das autoliquidacións das taxas por tramitación de licenzas urbanísticas e por apertura de establecemento público, en contías de 585,38 € e 253,60 €, respectivamente. (Números de liquidacións XXXXXXXXX 1288821). Orzamento segundo o proxecto: 58.537,60 €. Considéranse de aplicación os seguintes fundamentos xurídicos: Primeiro.- Como se manifestou, son favorables os informes emitidos polas oficinas técnicas municipais sobre o cumpri­mento da norma­tiva urbanística e sectorial de aplicación, e, asemade, é favo­rable o informe da Xefatura Local de Sa­ni­dade. Neste procedemento cumpríronse os trámites esta­blecidos no Regulamento de actividades mo­les­tas, insa­lubres, nocivas e perigosas de 30 de novembro de 1961 (aplicable ao se tratar dunha actividade cualificada e constar presentada a solicitude durante a súa vixencia) e, en consecuencia, emitiuse in­forme favorable polo Departamento Territorial da Consellería de Medio Ambiente, Territorio e Infraestruturas da Xunta de Galicia, que cua­lifi­ca a actividade como molesta, sen cualificación decimal, produción de ruídos. Segundo.- As determinacións contidas nos artigos 194 e 195 da Lei 9/2002, de 30 de decembro, de ordenación urbanística e protección do medio rural de Galicia, coas súas modificacións, respecto dos actos suxeitos a previa licenza urbanística municipal e do procedemento para o seu outorgamento, en relación cos seus correlativos do Decreto 28/1999, de 21 de xaneiro, polo que se aproba o Regulamento de disciplina urbanística para o desenvolvemento e aplicación da Lei do solo de Galicia. Terceiro.- A licenza urbanística é un acto administrativo de autorización en virtude do cal lévase a cabo un control previo da actuación proxectada, verificando a adaptación desta ás esixencias do interese público urbanístico, tal e como están definidas no ordenamento vixente; licenza que ten natureza rigorosamente regrada e que necesariamente debe outorgarse ou denegarse segundo que a actuación pretendida se adapte ou non á ordenación aplicable, constando no presente suposto informes técnicos favorables que xustifican o cumprimento da normativa aplicable e nos que se basea o outorgamento da presente licenza. No presente suposto consta no expediente in­forme favorable do Departamento Territorial da Consellería de Medio Ambiente, Territorio e Infraestruturas da Xunta de Galicia, que cua­lifi­ca a actividade como molesta, sen cualificación decimal, produción de ruídos, dando cumprimento ao disposto no artigo 196 da Louga sobre prelación de licenzas e outros títulos administrativos. Neste senso cómpre indicar que se ben o informe emitido pola Consellería de Medio Ambiente, Territorio e Infraestruturas recolle unha serie de condicionamentos referidos á instalación de equipos musicais, o enxeñeiro industrial da Oficina Técnica de Licenzas e Inspección, no seu informe de data 15/12/14, ratificaba o informe da enxeñeira municipal de data 10/11/10, no que dispuña que non se autorizan expresamente instalacións musicais e/ou audiovisuais, toda vez que no estudio de nivel sonoro achegado pola promotora en data 18/05/09 non se inclúe ningún equipo musical, motivo polo que non procede a esixencia das condicións relativas aos equipos musicais. Cuarto.- A regulación contida na Lei 9/2013, do emprendemento e da competitividade económica de Galicia, en particular na súa disposición transitoria primeira. Quinto.- A competencia para a resolución do presente expediente atribúese á Xunta de Goberno Local, de conformidade co disposto no artigo 127.1 e) da lei 7/85, de 2 de abril, reguladora das bases do réxime local, e artigo 21.1. G) do Regulamento orgánico do goberno e da administración do Concello de Pontevedra. Xa que logo, proponse á Xunta de Goberno Local, por se o estima procedente e sen prexuízo de criterio mellor fundado, a adopción do seguinte Acordo: Primeiro.- Tomar coñecemento da subrogación de dona Adoracion Carmen Darifa De la Barrera Grasas, con NIF XXXXXXXXX, no presente expediente nº 4546/08, e, en consecuencia, concederlle licenza de obras de acondicionamento e instalación de local con destino a ximnasio no baixo do inmoble sito na rúa de Manuel Leiras Pulpeiro, nº 7, en Pontevedra, pertencente á finca con nº de referencia catastral declarado 9574802NG2997S0001WW, en solo clasificado como solo urbano segundo o vixente PXOM, de conformidade coa documentación técnica achegada consistente en proxecto básico redactado polo arquitecto don Xose Henrique Bassecourt Mileo con visado colexial de data 14/07/05, proxecto de execución e anexos da mesma autoría con visados colexiais de datas 30/09/05, 28/11/05, 15/11/07, 13/05/09 e 18/01/11, respectivamente, documentación que se vai completando e corrixindo e que anula e substitúe á súa correlativa anteriormente achegada, contando con oficio de dirección de obra a nome do arquitecto don Enrique Barreiro Álvarez con visado colexial de data 28/11/05, cun orzamento de execución material de 58.537,60 €, resultando cualificada a actividade a desenvolver como molesta sen clasificación decimal, produción de ruídos polo Departamento Territorial da Consellaría de Medio Ambiente, Territorio e Infraestruturas. O presente acto administrativo suxéitase ás se­guintes condicións: Segundo.- No suposto de que para a execución de obras sexa preciso ocupar a vía pública terá que formalizar a correspondente solicitude expresa de acordo co modelo normalizado existente nas Dependencias da Policía Local ou ben no Rexistro Xeral. Terceiro.- Lémbraselle á interesada a obriga tributaria que mantén con esta facenda municipal de autoliquidar o Imposto de construcións, instalacións e obras. O prazo para efectuar a liquidación que corresponda será de tres meses a contar dende a concesión da licenza ou, no seu caso, dende a data de inicio da obra se ésta se producira con anterioridade á concesión da licenza, para o cal deberá dirixirse ao Servizo de Xestión Tributaria e Outros Ingresos de Dereito Público do Concello. Cuarto.- Asemade, recórdaselle que consonte co disposto na normativa reguladora do Catastro Inmobiliario (RD Lexislativo 1/2004, de 5 de marzo, polo que se aproba o Texto refundido da Lei do catastro inmobiliario, e o RD 417/2006, de 7 de abril, que o desenvolve), procederase a presentación no Catastro de calquera declaración á que poida dar lugar o presente acto administrativo. Quinto.- Dar conta do presente acordo ao Departamento Territorial de Pontevedra da Consellería de Medio Ambiente, Territorio e Infraestruturas da Xunta de Galicia. Sexto.- Comunicar o presente acordo a todas as persoas interesadas no procedemento.” Contra o precedente acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. O que lle comunico para o seu coñecemento e efectos, coa salvidade á que se refire o artigo 206 do Regulamento de Organización, Funcionamento e Réxime Xurídico das Entidades Locais. Pontevedra, a 20 de maio de 2015.—O Tenente de Alcalde delegado da Área de Urbanismo, Antonio Louro Goyanes.